Myggsmettfamilien

se inndeling!

Myggsmettfamilien (Polioptilidae) er ei delgruppe av spurvefugler og inkluderer omkring 20 små arter som fins i store deler av Amerika, med unntak av delene lengst sør i Sør-Amerika og de høyeste regionene i Andes. De fleste er standfugler som lever i tropiske og subtropiske områder, men nordmyggsmetten  hekker i USA og sørlige det Canada og migrerer sørover vinterstid. Myggsmettene er trolig søstergruppen til gjerdesmettene.

Taksonomi 
Slektstreet følger Oliveros et al. (2019).

Biologi 
Disse sarte fuglene er mellomledd mellom sangere og gjerdesmetter i oppbygging og levevis, slik de flytter seg hvileløst gjennom løvverk på søk etter insekter. Myggsmetter er mest mjukt blålige til gråe i farga, og har de typiske lange spisse nebba til insektetere. Mange arter, og spesielt hannene, har karakteristisk svart hette eller mønster på hodet, og lange, oftest oppstående hale i svart og kvitt. De tre artene av de forsiktige knottsmettene er brunlige, fyldigere, har relativt kortere stjert og lengre nebb.

Knottsmettene forekommer i tett, ofte fuktig, krattskog, mens myggsmetter, avhengig av arten, lever i alt fra tørre kratthabitat (for eksempel kaliforniamyggsmett) til skogtaket i fuktig regnskog i Amazonas (for eksempel amazonasmyggsmett). De nordamerikanske artene hekker i busker eller tre, men hekkevanene til fleire av de neotropiske artene er i hovedsak ukjente. 

En art ny for vitenskapen, den kritisk trua varillalmyggsmett (Polioptila clementsi), blei først beskrevet i 2005. Denne arten er medlem av amazonasmyggsmett (Polioptila guianensis) samlingen, som det nylig var lagt framlegg om inndeling i fire arter, men ikke alle autoriteter i systematikk har akseptert dette, blant disse American Ornithologists' Union, SACC.

Inndeling 
Inndelingen følger Oliveros et al. (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017). Utbredelsen følger Birds of the World i henhold til Winkler, Billerman & Lovette (2020).

 Passeriformes, spurvefugler
 Passeri, sangfugler
 Passerida
 Certhioidea
 Polioptilidae, myggsmettfamilien
 Microbates, 
 M. collaris, belteknottsmett
 M. cinereiventris, rustknottsmett
 Ramphocaenus,
 ?R. melanurus, (ikke navngitt) (uavklart)
 ?R. sticturus,  spydknottsmett (sticturus/obscurus) (uavklart)
 Polioptila, 
 P. caerulea, nordmyggsmett
 P. lembeyei, kubamyggsmett
 P. californica, kaliforniamyggsmett
 P. melanura, ørkenmyggsmett
 P. nigriceps, mexicomyggsmett
 ?P. albiloris, mayamyggsmett (albiloris/vanrossemi) (uavklart)
 ?P. albiventris, mayamyggsmett (albiventris) (uavklart)
 P. plumbea, krattmyggsmett
 P. lactea, kremmyggsmett
 ?P. guianensis, amazonmyggsmett (guianensis) (uavklart)
 P. schistaceigula, skifermyggsmett
 P. clementsi, varillalmyggsmett
 ?P. attenboroughi, amazonmyggsmett (attenboroughi) (uavklart)
 P. facilis, amazonmyggsmett (facilis)
 P. paraensis, amazonmyggsmett (paraensis)
 P. dumicola, maskemyggsmett

Referanser

Kilder 
 Atwood, J, and S. Lerman (2006). Family Polioptilidae (Gnatcatchers). Pp. 350-377 in: del Hoyo, J., A. Elliott, and D. Christie. eds (2006). Handbook of Birds of the World Vol. 11. Old World Flycatchers to Old World Warblers. Lynx Edicions, Barcelona. ISBN 978-84-96553-06-4
 Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 849655306X.
 Whitney, B., and A. Alonso (2005). A new species of gnatcatcher from the white-sand forests in northern Amazonian Peru with revision of the Polioptila guianensis complex. Wilson Bull. 117(2): 113-210.

Eksterne lenker 
 

Certhioidea